b"\n_START_ARTICLE_\nRoman\xc3\xa7a\n_START_PARAGRAPH_\nLa roman\xc3\xa7a \xc3\xa9s un fragment musical de car\xc3\xa0cter sentimental escrit per a una sola veu o un instrument que es distingeix pel seu estil mel\xc3\xb2dic i expressiu._NEWLINE_Va ser un g\xc3\xa8nere conreat a l'Edat Mitjana i despr\xc3\xa9s als segles XVI, XVII i XVIII. Les peces antigues que es conserven corresponen a aquest darrer per\xc3\xadode. Va tenir for\xc3\xa7a popularitat en temps del Directori i durant la meitat del segle XIX a Fran\xc3\xa7a i sobretot a It\xc3\xa0lia. Entre els m\xc3\xa9s coneguts m\xc3\xbasics que van escriure romances figuren Garat, Boieldieu, Romagnesi, Mompou, Clapisson, etc. Existeixen tamb\xc3\xa9 romances de sal\xc3\xb3 i d'\xc3\xb2pera aix\xc3\xad com de sarsuela._NEWLINE_La roman\xc3\xa7a espanyola era interpretada per m\xc3\xbasics professionals, principalment per veu i viola de m\xc3\xa0, que el seu objectiu era divertir a la noblesa amb temes hist\xc3\xb2rics i llegendaris. En \xc3\xa8poca barroca es va identificar amb la nadala, i en el Classicisme, amb petites cantates per a veu i orquestra. En el g\xc3\xa8nere de la sarsuela, la roman\xc3\xa7a \xc3\xa9s una can\xc3\xa7\xc3\xb3 o \xc3\xa0ria de tema l\xc3\xadric i fonamentalment amor\xc3\xb3s"